ஐதரோவினைலேற்றம்
'''ஐதரோவினைலேற்றம்''' (''Hydrovinylation'') என்பது [[எத்திலீன்|எத்திலீனின்]] C-H பிணைப்பில் ஓர் ஆல்க்கீனை முறையாக உட்புகுத்த மேற்கொள்ளப்படும் ஒரு வேதி வினையாகும். ஐதரோ ஆல்க்கீனைலேற்றம் என்பது எந்தவொரு விளிம்புநிலை ஆல்க்கீனின் C-H பிணைப்புடன் ஓர் ஆல்க்கீனை முறையாக உட்புகுத்த மேற்கொள்ளப்படும் வேதி வினை என்று மிகப்பொதுவாகக் கூறலாம். [[அணைவுச் சேர்மங்கள்]] இவ்வினையில் [[வினையூக்கி]]களாகச் செயல்படுகின்றன. [[இசுடைரீன்]] மற்றும் எத்திலீன் சேர்மங்களை 3-பீனைல்பியூட்டீனாக மாற்றும் வேதிவினை ஐதரோவினைலேற்ற வினைக்கு ஓர் எடுத்துக்காட்டாகும் :&lt;ref&gt;{{cite encyclopedia |encyclopedia=Comprehensive Organic Synthesis II (Second Edition)|title=Hydrovinylation Reactions in Organic Synthesis|authors=T. V. RajanBabu, G. A. Cox|doi=10.1016/B978-0-08-097742-3.00533-4|year=2014|pages=1582–1620|volume=5}}&lt;/ref&gt; 
 
 :PhCH=CH&lt;sub&gt;2&lt;/sub&gt;  +  CH&lt;sub&gt;2&lt;/sub&gt;=CH&lt;sub&gt;2&lt;/sub&gt;  →   CH&lt;sub&gt;3&lt;/sub&gt;-CH(Ph)-CH=CH&lt;sub&gt;2&lt;/sub&gt;.
 
 == எத்திலீன் இருபடியாக்கம் ==
 
 டைமெர்சால் மற்றும் ஆல்பாபியூட்டால் செயல்முறையில் எத்திலீனை இருபடியாக்க வினைக்கு உட்படுத்தி 1- பியூட்டீன் தயாரிக்கும் முறையும் ஐதரோவினைலேற்ற வினைக்கு மற்றொரு உதாரணமாகும். கல்லெண்ணெய் மற்றும் 1-பியூட்டீன் போன்ற இணையொருபடிகளை உற்பத்தி செய்யவே ஆல்க்கீன்கள் இருபடியாக்கம் செய்யப்படுகின்றன. 2006 ஆம் ஆண்டு அறிக்கையின்படி உலகெங்கிலும் பல்வேறு சுத்திகரிப்பு நிலையங்களில் ஆண்டுக்கு 40,000 டன்கள் 1-பியூட்டீன் இச்செயல்முறையில் உற்பத்தி செய்யப்படுவதாக அறியப்படுகிறது &lt;ref&gt;{{cite journal|title=Olefin Metathesis: The Early Days (Nobel Lecture)|author=[[Yves Chauvin]]|year=2006|doi=10.1002/anie.200601234|journal=Angew. Chem. Int. Ed.|volume=45|pages=3740–3747}}&lt;/ref&gt;. 2-பியூட்டீனாக மாற்றியமாக்க 1-பியூட்டீன் உகந்ததாகும். ஒலிபீன் மாற்றுத் தொழில்நுட்ப முறையில் புரோப்பைலீன் தயாரிக்க 2-பியூட்டீன் பயன்படுகிறது. 
 
 == ஐதரோ அரைலேற்றம் ==
  
 ஐதரோ அரைலேற்ற வினையும் ஐதரோவினைலேற்ற வினைக்குரிய சிறப்பு உதாரணமாகும். ஆல்க்கைன் மற்றும் ஆல்க்கீன் அடிமூலக்கூறுகளுக்காக ஐதரோ அரைலேற்ற வினை நிருபிக்கப்படுகிறது. இதற்கு முராய் வினை தொடக்க கால உதாரணமாகும். இவ்வினையில் அசிட்டோபீனோனின் C-H பிணைப்பில் ஆல்க்கீன்கள் உட்புகுத்தப்படுகின்றன. ஓர் அரைல் இடைநிலையை நிலைப்படுத்தும் இடத்தெரிவை கீட்டோ குழு இயக்குகிறது &lt;ref&gt;{{Cite journal|last=Murai|first=Shinji|last2=Kakiuchi|first2=Fumitoshi|last3=Sekine|first3=Shinya|last4=Tanaka|first4=Yasuo|last5=Kamatani|first5=Asayuki|last6=Sonoda|first6=Motohiro|last7=Chatani|first7=Naoto|date=1993-12-09|title=Efficient catalytic addition of aromatic carbon-hydrogen bonds to olefins|url=http://www.nature.com/nature/journal/v366/n6455/abs/366529a0.html|journal=Nature|language=en|volume=366|issue=6455|pages=529–531|doi=10.1038/366529a0|bibcode=1993Natur.366..529M}}&lt;/ref&gt;
 
 [[File:Figure_1._General_scheme_of_a_Murai_reaction.png|center|thumb|504x504px| ஒரு முராய் வினை (X = இயக்கும் குழு, குறிப்பாக X = O).]].
  
 பலேடியம் கார்பாக்சிலேட்டுகள் வினையூக்கியாகச் செயல்படும்போது மின்னணுகவர் அரோமாட்டிக் பதிலீட்டு வினையின் மூலம் Pd(II)  அரைல் இடைநிலையைப் பெறுவது ஒரு முக்கியமான படிநிலையாகும் &lt;ref&gt;{{cite journal|authors=Jia, C.; Kitamura, T.; Fujiwara, Y.|title=Catalytic Functionalization of Arenes and Alkanes Via C-H Bond Activation|journal=Acc. Chem. Res.|year=2001|volume=34|pages=633-639|doi=10.1021/ar000209h}}&lt;/ref&gt;.
 
 == மேற்கோள்கள் ==
 {{reflist}}
 
 [[பகுப்பு:ஆல்க்கீன்கள்]]